ඊට පිළිතුරු ලබාදෙමින් පොලිස් අධිකාරීවරයා කියා සිටියේ එම අවස්ථාවේ අකුණු සහිත අයහපත් කාලගුණයක් පැවතීම නිසා දුරකථන ඇමතුම් ලබා ගැනීමට එදින තමාට නොහැකි වූ බවයි.සාමාන්‍ය පරිදි ආරක්ෂාව වැඩි කිරීමට උපදෙස් ලබාදුන්නා සේ සිතා තමන් පොලිස් ස්ථානාධිපතිවරුන්ට එදින රාත්‍රීයේදීම අදාළ පණිවුඩය ලබානොදී පසුදින පෙරවරුවේ ලබාදුන් බව ද ඔහු කියා සිටියා.කෙසේ වෙතත්, අප්‍රේල් 8 වන දා සිට 31 වන දා දක්වා පොලිස් අධිකාරී සංජීව බණ්ඩාරට ලැබුණු සහ ලබා ගත් දුරකථන වාර්තා මෙහිදී රජයේ අධිනීතිඥයා මෙහිදී කොමිසමට ඉදිරිපත් කළ අතර, එහිදී අනාවරණ වුණේ ප්‍රහාරයට පෙර දින පස්වරු 7.26ට නියෝජ්‍ය පොලිස්පති ලලිත් පතිනායක ලබා ගත් දුරකථන ඇමතුමෙන් අනතුරුව පස්වරු 7.55 කාලය දක්වා මෙම පොලිස් අධිකාරීවරයා ඇමතුම් කිහිපයක්ම ලබාගෙන ඇති බවයි.